Dronninglund Sygehus står stadig til at miste 20 sengepladser, men nu er er sået tvivl, om beregningerne i spareforslaget, så afgørelsen er udskudt i tre uger, oplyser Regionrådsformand Ulla Astman til TV2/Nord. Personalet på Dronninglund Sygehus var ellers taget ind til regionsmødet for at vise deres utilfredshed. Nu ved de stadig ikke, om de er købt eller solgt. -Det er svært at tolke, om det er til vores fordel at det er blevet udskudt i tre uger. Jeg er skuffet, for nu havde jeg lige sat mig op til, at det var i dag vi fik afgjort vores fremtid, siger sygeplejerske Vita Nielsen.

Opsummering:
Der er opstået tvivl om nogle beregninger, så personalet på medicinsk afdeling m3 må vente med at få en afgørelse om deres afdelings fremtid.